ZAPISNIK
              s 30. sjednice Vijeća Mjesnog odbora Šestinski dol - Vrhovec
    održane 12. prosinca 2023., s početkom u 18 sati u  
                u prostoru Mjesne samouprave Šestinski dol – Vrhovec, Ilica 181                        
                       


Nazočni članovi Vijeća Gradske četvrti Črnomerec: Ivona Molan, Josip Burek, Božena Horvat-Alajbegović, Dario Ptičar, Svjetlana Veseli i Tena Zenko Milović

Nenazočni članovi Vijeća Gradske četvrti Črnomerec: Tvrtko Horvatić i Dario Horvatić

Sjednicu otvara Ivona Molan, predsjednica Vijeća Mjesnog odbora Šestinski dol - Vrhovec te pozdravlja sve prisutne.
Predsjednica konstatira da je prisutno šest članova Vijeća, čime su stečeni uvjeti za raspravu i pravovaljano odlučivanje.

Predsjednica daje Zapisnik s 29. sjednice na glasovanje.
Jednoglasno usvojen Zapisnik s 29. sjednice.

Predsjednica daje dnevni red na usvajanje.
 
Jednoglasno usvojen slijedeći
                                                             
Dnevni red
                                                                                                                                          
1. Ulica Šestinski dol 145C- zahtjev za asfaltiranje
2. Financijski plan Mjesnog odbora Šestinski dol – Vrhovec za 2024.
3. Plan malih komunalnih akcija Mjesnog odbora Šestinski dol – Vrhovec za 2024.
4. Prijedlog utroška sredstava asfalterskog programa iz Plana malih komunalnih akcija Mjesnog odbora Šestinski dol – Vrhovec u 2024.
5. Informacije, pitanja i prijedlozi
· Požurnica po pitanju uređenja zelene površine u Ulica Šestinski dol od kbr. 12 do 24 (Zaključak donesen na 29. sjednici VMO)

 

Ad.1.  Ulica Šestinski dol 145C- zahtjev za asfaltiranje

Predsjednica otvara raspravu.
U raspravi sudjelovali svi vijećnici
Predsjednica daje prijedlog Zaključka na glasovanje

Jednoglasno usvojen slijedeći


                                                         


Z A K LJUČAK 
o asfaltiranju Ulice Šestinski dol 145 C

1. Vijeće je raspravljalo o zahtjevu stanara za asfaltiranje Ulice Šestinski dol 145 C.

2. Obzirom da je objekt na navedenoj lokaciji u izgradnji Vijeće predlaže da se podnositelj obrati Vijeću Mjesnog odbora kada bude završena izgradnja.

3.  Zaključak će se dostaviti podnosiocu zahtjeva.


Ad.2. Financijski plan Mjesnog odbora Šestinski dol – Vrhovec za 2024


Predsjednica kaže da je došlo do izmjene Financijskog plana. Zbog navedenog treba Financijski plan koji je donesen na 29. sjednici staviti van snage.
Daje prijedlog Zaključka na glasovanje. 

S pet glasova ZA i jednim PROTIV usvojen slijedeći


ZAKLJUČAK
o stavljanju van snage Financijski plan Mjesnog odbora Šestinski dol – Vrhovec za 2024.

1. Vijeće Mjesnog odbora Šestinski dol – Vrhovec raspravljalo o Financijskom planu Mjesnog odbora za 2024. donesenom na 29. sjednici 20. studenog 2023.

2. Vijeće Mjesnog odbora Šestinski dol Vrhovec stavlja van snage Financijski plan Mjesnog odbora za 2024., KLASA:024-08/23-003/2187, URBROJ:251-06-11-3/007-23-3 od 20. studenog 2023.


Predsjednica daje novi Financijski plan Mjesnog odbora Šestinski dol – Vrhovec za 2024. na glasovanje.

S pet glasova ZA i jednim PROTIV usvojen slijedeći




FINANCIJSKI PLAN
Mjesnog Odbora Šestinski dol - Vrhovec
za 2024.

Članak 1.
Financijski plan Mjesnog odbora Šestinski dol - Vrhovec za 2024. (dalje u tekstu: Plan) sastoji se od:

PRIHODA:								82.340,00 €
RASHODA:								82.340,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	82.340,00

	6711
	PRIHODI ZA FINANCIRANJE RASHODA POSLOVANJA
	82.340,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	82.340,00

	Izvor 1.1. OPĆI PRIHODI I PRIMICI
	19.340,00

	3291
	NAKNADE ČLANOVIMA VIJEĆA MJESNOG ODBORA
	14.340,00

	3299
	OSTALI NESPOMENUTI RASHODI POSLOVANJA MJESNOG ODBORA
	5.000,00

	Izvor 4.1. PRIHOD OD KOMUNALNE NAKNADE
	63.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	63.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2024.



Ad.3. Plan malih komunalnih akcija Mjesnog odbora Šestinski dol –
          Vrhovec za 2024.

Predsjednica kaže da je zbog  izmjene Financijskog plana  došlo do izmjene Plana malih komunalnih akcija MO. Zbog navedenog treba Plan malih komunalnih akcija MO  donesen na 29. sjednici staviti van snage.
Daje prijedlog Zaključka na glasovanje. 

S pet glasova ZA i jednim PROTIV usvojen slijedeći



ZAKLJUČAK
o stavljanju van snage Plan malih komunalnih akcija Mjesnog odbora
 Šestinski dol – Vrhovec za 2024.

1. Vijeće Mjesnog odbora Šestinski dol – Vrhovec raspravljalo o Planu malih komunalni akcija Mjesnog odbora za 2024. donesenom na 29. sjednici 20. studenog 2023.
2. Vijeće Mjesnog odbora Šestinski dol Vrhovec stavlja van snage Plan malih komunalnih akcija Mjesnog odbora Šestinski dol – Vrhovec  za 2024., KLASA:024-08/23-003/2187, URBROJ:251-06-11-3/007-23-4 od 20. studenog 2023.

Predsjednica daje novi Plan malih komunalnih akcija Mjesnog odbora Šestinski dol – Vrhovec za 2024. na glasovanje.

S pet glasova ZA i jednim PROTIV usvojen slijedeći
Plan malih komunalnih akcija
Mjesnog odbora Šestinski dol - Vrhovec za 2024. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Šestinski dol - Vrhovec, a koji nisu obuhvaćeni drugim programom.
2. Planirana sredstva za financiranje radova iz točke 1. ovog Plana iznose ukupno 63.000,00 eura.
3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).
4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.
6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.
7. Ovaj Plan sastavni je dio Plana komunalnih aktivnosti Gradske četvrti Črnomerec u 2024.



Ad.4. Prijedlog utroška sredstava asfalterskog programa iz Plana malih
          komunalnih akcija Mjesnog odbora Šestinski dol – Vrhovec u 2024.

Predsjednica daje prijedlog Odobrenja na glasovanje.
Jednoglasno usvojeno slijedeće


Z A K LJ U Č A K
o prijedlogu utroška sredstava asfalterskog programa iz Plana malih komunalnih akcija MO Šestinski dol-Vrhovec u 2024.

1. Vijeće Mjesnog odbora Šestinski dol-Vrhovec raspravljalo je o prijedlogu utroška sredstava asfalterskog programa iz Plana malih komunalnih akcija u iznosu od 63.000,00 eura.
2. Vijeće traži da se asfaltiraju slijedeće ulice;
· Mandaličina ulica od 10 do 12 B
· Ulica Klanac
· Ulica Kuniščak od Domoranske ulice do ulici Sveti Duh
3. Ovaj Zaključak se dostavlja Vijeću Gradske četvrti Črnomerec i Gradskom uredu za mjesnu samoupravu, promet, civilnu zaštitu i sigurnost
4. Zaključak će se dostaviti Vijeću Gradske četvrti Črnomerec na daljnje postupanje
[bookmark: _GoBack]
Ad.5. Informacije, pitanja i prijedlozi
· Požurnica po pitanju uređenja zelene površine u Ulica Šestinski dol od kbr. 12 do 24 (Zaključak donesen na 29. sjednici VMO)

Predsjednica čita informacije koje su vijećnici dobili u materijalima za sjednicu.

Obzirom da se nitko ne javlja za riječ predsjednica zatvara sjednicu.

Sjednica je završila u 19 sati.
Zapisnik sastavila:
Natalija Vidak	
				
KLASA: 024-08/23-003/2382
URBROJ: 251-06-11-3/004-23-2 
Zagreb, 12. prosinca 2023.


							          Predsjednica 
              Vijeća Mjesnog odbora
              Šestinski dol - Vrhovec
                                                                                 	  
							         Ivona Molan
